Από πότε κλειδώνουμε αυτήν την πόρτα;
Το αίμα αποδείχτηκε ανθεκτικό στο στεγνό καθάρισμα.
Πρέπει να δοκιμάσω πιο δραστικά μέτρα.
Δεν περίμενα να σε δω. Η Τζόαν είπε πως είχες συνάντηση.
Επέστρεψα ένα βιβλίο που μου δάνεισε.
Ήθελε βοήθεια στη μεταφορά;
Μετέφερε κι έπιπλα. Χρειαζόταν ένα χεράκι.
Τέλος πάντων, βιάζομαι.
Ωραία διαστημική στολή.
Κάθομαι στη μεριά της νύφης ή του γαμπρού;
- Ορίστε; - Ο γάμος με τον Μπελ.
Οι ασκήσεις που σε έστειλαν στο ντους το προμηνύουν.
Τι λες τώρα;
Είσαι ανοιχτόμυαλη όσον αφορά τις ηδονιστικές τέχνες,
αλλά ο Μάρκους είναι προσεκτικός και συντηρητικός.
Αν κάνει σχέση, πρέπει να είναι σοβαρή.
Ήταν εδώ, έκανα ντους, άρα είμαστε κρυφοί εραστές.
Εκεί που βγάζεις το ψωμί σου, μη βάζεις το πουλί σου.
Προφανώς, το πουλί είναι του Μπελ, αλλά με πιάνεις.
Ήρθε μόνο για να δανειστεί τη ρακέτα του τένις;
Ναι, αλλά δεν τη βρήκα. Έκλεισε το θέμα.
Ψεύδεσαι και δεν ξέρω γιατί.
Ένα πιο επείγον μυστήριο απαιτεί την προσοχή μου.
Ο διοικητής μάς θέλει σε μια ανθρωποκτονία.
Αν δεν είσαι εξαντλημένη.
Λέγεται Έλεν Τζέικομπς.
Πήρε φαγητό από το Χαφ Μουν Γουόκ, το κινέζικο πίσω μας, στις 8:00 μ.μ.
Στις 10:00 μ.μ. ο ντελιβεράς πρόσεξε πως το αμάξι ήταν στο ρελαντί.
Ήρθε από δω και ανακάλυψε αυτό.
Το Εγκληματολογικό να πάρει αποτυπώματα από πίσω.
Η επίθεση συνέβη αφού έβαλε τη ζώνη της,
άρα, σίγουρα ο δράστης το διέρρηξε και την περίμενε ξαπλωμένος πίσω.
Δεν ήταν ληστεία, φοράει τα κοσμήματά της. Η τσάντα της δεν πειράχτηκε.
Όμως, δεν βρίσκω κινητό.
Επειδή το κρατούσε, όταν επιτέθηκε ο δολοφόνος.
Το μέρος είναι σκοτεινό, μα εκτεθειμένο.
Η έρευνα υπέδειξε κανέναν μάρτυρα;
Το εστιατόριο δουλεύει κυρίως με διανομές,
οπότε δεν έχει κόσμο.
Το πάρκινγκ δεν έχει κάμερες ασφαλείας,
άρα, φαίνεται πως δεν είναι κακό μέρος για να κάνεις φόνο και να τη γλυτώσεις.
Δεν θα έλεγα πως δεν είχε μάρτυρες.
Οι λεκέδες προδίδουν τι πατούσε συχνότερα.
Με βοηθούν να βρω τον κωδικό της.
Η τελευταία κλήση ήταν "Σπίτι", κράτησε 3 λεπτά.
Όσο ακριβώς ηχογραφεί ένας τηλεφωνητής πριν κλείσει.
Αν η κυρία Τζέικομπς είχε κοινή λογική, θα είχε τον ίδιο κωδικό κι αλλού.
Έχετε ένα νέο μήνυμα. Πατήστε το "ένα" για να...
Πρώτο νέο μήνυμα.
Πήρα και στο κινητό σου, μάλλον είσαι έξω.
Ελπίζω να θες κινέζικο, γιατί μόλις πήρα έναν τόνο.
Αν φτάσεις, άνοιξε ένα μπουκάλι...
Θεέ μου, όχι. Σταμάτα! Όχι!
Τέλος η έλλειψη μαρτύρων.
Εμείς είμαστε.
Αν φτάσεις, άνοιξε ένα μπουκάλι...
Θεέ μου, όχι.
Σταμάτα! Όχι!
Μετακινήθηκες. Όταν κοιμήθηκα, ήσουν από την άλλη μεριά.
Μαντεύω πως η ηχογράφηση δεν άλλαξε, όπως τα ρούχα σου.
Όχι, άλλαξε ο τρόπος που την αντιλαμβάνομαι. Άκου.
Θεέ μου, όχι.
Σταμάτα! Όχι!
Το ακούς;
Το ίδιο που άκουσα και τις 100 φορές.
Μια γυναίκα τρομοκρατημένη επειδή ο δράστης πετάχτηκε από πίσω της.
Ακριβές, προφανώς, αλλά ημιτελές.
Πρόσεξε τον τόνο της Έλεν καθώς μεταβαίνει από το "Θεέ μου" στο "όχι".
Θεέ μου, όχι. Σταμάτα! Όχι!
Θεέ μου, όχι.
Υπάρχει μια μικρή αλλαγή.
Σαν να φοβάται λιγότερο, σαν να τον αναγνωρίζει.
Για μία στιγμή, ίσως πριν ο δράστης κάνει την κίνησή του,
η Έλεν Τζέικομπς χαλάρωσε, σαν να ένιωσε πως δεν υπήρχε απειλή.
Ξεκινάμε από δουλειά ή σπίτι;
Από πουθενά. Άσε τον καφέ. Ο Χόους περιμένει στο νεκροτομείο.
Η αιτία θανάτου είναι προφανής. Ασφυξία.
Αλλά η νεκροψία ήταν επεισοδιακή.
Πρέπει να δείτε την αναφορά και τον φασματογράφο μάζας.
Ίχνη θειοθειικού νατρίου στους πνεύμονές της.
Χρησιμοποιείται σε χρυσοθηρία, βυρσοδεψία,
και αφαλάτωση του νερού.
- Ακίνδυνο για γαργάρες. - Δεν έγινε έτσι, όμως.
Υπήρχε κι άλλο μέσα στη σακούλα.
Το ρούφηξε στην τελευταία αναπνοή.
Δεν ήθελα να μιλήσουμε γι' αυτό.
Ήταν έγκυος, ενώ δεν έπρεπε. Είχε κάνει απολίνωση σαλπίγγων.
Από το σημάδι φαίνεται ότι το είχε κάνει καιρό πριν.
Δεν το αντέστρεψε;
Δύσκολο, μα όχι αδύνατο.
Μία στις 200 μένει έγκυος μετά την επέμβαση.
Η εγκυμοσύνη είναι σημαντική,
αλλά όχι απαραιτήτως σχετική με την έρευνά μας.
Δύο μήνες είναι νωρίς. Ίσως δεν ήξερε.
Το ήξερε. Είχε αυξημένα επίπεδα φολικού οξέως και σιδήρου.
Μάλλον έπαιρνε και βιταμίνες.
Κράτησε το μωρό που δεν ήθελε ποτέ να κάνει.
Τις στέλνουν εδώ για λιγότερα.
Μάλλον φαίνεται παράξενο.
Φτιάχνω το σπίτι μας, μία μέρα μετά...
Η αλήθεια είναι πως δεν ξέρω τι να κάνω.
Συνέβη κάτι;
Ρίξατε διαλυτικό χρώματος στην μπλούζα σας. Είναι αρκετά ισχυρό.
Συγγνώμη. Δεν το πρόσεξα.
Η Έλεν ήταν τόσο ενθουσιασμένη με την ανακατασκευή του σπιτιού.
Έτσι έχασα την κλήση.
Πήγαινα βόρεια, σε μια μάντρα,
για να πάρω κάτι πόμολα που βρήκε στο διαδίκτυο.
Θα το επιβεβαιώσουν;
Όχι, βρήκα κίνηση στον δρόμο.
Μέχρι να φτάσω εκεί, είχαν κλείσει κι έπρεπε να επιστρέψω με άδεια χέρια.
Νόμιζα ότι θα τσατιζόταν...
Για να ρωτάτε το άλλοθί μου, δεν έχετε ιδέα ποιος το έκανε.
Πώς νιώσατε για την εγκυμοσύνη;
Την ποια;
Η σύζυγός σας ήταν δύο μηνών έγκυος, παρά την απολίνωση των σαλπίγγων της.
Δεν το ξέρατε;
Όχι.
- Δεν το ήξερα. - Γνωρίζατε για τον δεσμό;
Δεν ήσασταν ο πατέρας. Δεν θα μπορούσατε να είστε.
Μη ανάπτυξη τριχοφυΐας στο πρόσωπο, αδύνατοι μύες,
ανύπαρκτη αίσθηση όσφρησης,
όπως υποδεικνύει η ανοσία σας στο διαλυτικό.
Έχετε το σύνδρομο Κάλμαν, σωστά;
Αυτοί που νοσούν δεν περνούν εφηβεία,
δεν κάνουν παιδιά χωρίς ορμονική θεραπεία και αγωγή γονιμότητας.
Θα μας παρείχατε πολύτιμη βοήθεια,
αν μας λέγατε ποιος κοιμόταν με την Έλεν.
Όχι.
Αποκλείεται. Αυτά είναι αηδίες.
Δεν ήταν έγκυος και δεν είχε δεσμό.
Είμαι ο σύζυγος, άρα εγώ το έκανα.
Τα λέτε για να πω καμιά βλακεία.
Μπορούμε να σας δείξουμε τη νεκροψία.
Όχι, αλλά μπορείτε να φύγετε.
Θέλετε να σας μιλήσω;
Αναγκάστε με. Θα φέρω τον δικηγόρο μου. Τώρα ξεκουμπιστείτε.
Το ότι δεν ήξερε για το μωρό δεν σημαίνει το ίδιο για τη σχέση.
Απατημένοι και δολοφονημένες σύζυγοι πάνε μαζί.
Πίστεψες το παραμύθι με τα πόμολα;
Δεν έχω άποψη.
Θα το επαληθεύσουμε εύκολα από τις κάμερες παρακολούθησης κυκλοφορίας.
Στο μεταξύ, γιατί δεν επισκέπτεσαι τη γυναικολόγο της Έλεν;
Αν ο σύζυγος είναι αθώος, μπορεί ο άλλος να αντέδρασε αρνητικά.
Ίσως η γιατρός της να ξέρει.
Δεν βλέπω σε τι μπορώ να σας βοηθήσω.
Είστε η γιατρός της, μιλούσατε.
Και ό,τι έχει πει προστατεύεται από το ιατρικό απόρρητο.
Ναι, αλλά τώρα είναι θέμα κρίσης, επειδή η ασθενής είναι εκλιπούσα.
Μπορείτε να είστε πιο ανοιχτή, για την επίλυση του φόνου.
Κάθε γιατρός έχει τις δικές του ηθικές αξίες.
Ας μιλήσουμε απλά. Πόσο καιρό την παρακολουθούσατε;
Ήρθε δύο φορές.
Δεν την ήξερα καλά.
Ήταν ενθουσιασμένη για το μωρό;
Πιστεύω πως ναι.
- Ο πατέρας ήταν ενθουσιασμένος; - Δεν ξέρω, ήρθε μόνη της.
Ξέρατε ότι ο σύζυγος δεν ήταν ο πατέρας;
Δεν απαντάω.
Είναι σημαντικό να βρούμε τον πατέρα για να...
Δεν ήρθε για να συζητήσει την πατρότητα.
Ήρθε για να έχει επιτυχή εγκυμοσύνη.
Τελειώσαμε;
Συγγνώμη. Ήρθαν από τον Κυανό Σταυρό.
Ευχαριστώ, Ντεμπ. Έρχομαι αμέσως. Πρέπει να φύγω.
Δεν έχουμε να πούμε κάτι άλλο.
Έχω μερικές ακόμη ερωτήσεις. Μπορώ να περιμένω, κανένα πρόβλημα.
Έκανα λάθος. Δεν ξέρεις πώς είναι γυμνή.
Μίλα πιο δυνατά. Δεν σ' ακούσανε όλοι.
Γιατί δεν μου είπες ότι δίνεις εξετάσεις;
- Η Τζόαν σου το είπε; - Εσύ τι λες;
Είδες τα βιβλία στο γραφείο μου.
Θα έβρισκα εξήγηση νωρίτερα, αν ήξερα ότι θέλεις μετάθεση.
Ξέρεις ότι θα επιβλέπεις αστυφύλακες για τουλάχιστον έναν χρόνο;
Το ξέρω.
Γιατί δεν ήρθες σε μένα; Έχω ταλέντο, η Γουάτσον το αποδεικνύει.
Κοίτα, πέρασες πολλά τον τελευταίο καιρό.
Δεν ήθελα να σ' ενοχλήσω μέχρι να περάσω. Αν περάσω.
Κάνω πολλές υπερωρίες τελευταία.
Έχω μείνει πίσω. Έτσι, ζήτησα βοήθεια.
Επικαλείσαι την υποτροπή μου για να αποφύγεις την ερώτηση.
- Είναι η αλήθεια. - Αλλά όχι όλη, σωστά;
Δεν θέλω να ακούσω κήρυγμα πάλι.
Τι κήρυγμα;
Τα εμψυχωτικά που έλεγες, όταν πήγα στο Δημογραφικό Τμήμα.
"Η αληθινή δουλειά είναι του επιθεωρητή. Χαραμίζεις το ταλέντο και τη ζωή σου".
Έκανες λανθασμένα ένα βήμα πίσω για να ωφεληθείς.
Τώρα εξελίσσεσαι. Έχεις την πλήρη υποστήριξή μου.
Χρήσιμοι οι φίλοι σε μεσαίες θέσεις.
- Εφόσον σε βολεύει. - Θα μιλήσω στη Γουάτσον.
Θα της πω ότι σε αναλαμβάνω.
Δεν είναι απαραίτητο.
Μόλις μιλούσα με τον μαθητή σου, τον μέλλοντα αρχιφύλακα Μπελ.
- Σου είπε για το τεστ; - Στην ουσία.
Πώς πήγε η επίσκεψη;
Έκανα τρύπα στο νερό. Δεν μου είπε για τον πατέρα.
Αλλά βρήκα κάτι άλλο. Έδωσε στο ιατρείο μέιλ μίας χρήσης.
Ο μόνος τρόπος επικοινωνίας.
Για να το κρατήσει μυστικό από τον άντρα της.
Στείλ' το μου και θα βάλω να το ανοίξουν.
Δεν χρειάζεται, είχε τον ίδιο κωδικό πρόσβασης παντού.
Δεν έχει πολλά εδώ, ήταν πολύ καλή στο να διαγράφει.
Κατάφερα να βρω τα τελευταία μέιλ που αντάλλαξε με τον πατέρα του μωρού.
Ήταν σίγουροι ότι ο Έρνι δεν ήξερε τίποτα.
Πιθανόν, αλλά δεν θέλω να τον αποκλείσω ακόμα από ύποπτο.
Δεν βρήκα καθόλου πλάνα κάμερας που να επιβεβαιώνουν το άλλοθί του.
- Ξέρουμε το όνομα του άλλου; - Κλειδοκράτορας2020@odkermail.com.
Βαφτιστικό του;
Όχι, αλλά ίσως το μάθουμε σύντομα.
Είχαν κανονίσει την επόμενη συνάντησή τους για μεθαύριο.
- Πού; - Εδώ είναι το περίεργο.
Στο Σινγκ Σινγκ.
Ναι, εδώ είναι, Έλεν Τζέικομπς. Η κλήση έγινε στις 2:05 τη Δευτέρα.
Το θυμάμαι αυτό. Ευγενική κυρία.
Ήθελε να έρθει την Παρασκευή.
Της είπα τους κανόνες. Ίσως έφερνε φίλο.
Είπα να φέρει ταυτότητα με φωτογραφία του.
Δεν είπε το όνομά του;
Όχι, δεν ζητάμε από πριν λίστα όλων των πιθανών επισκεπτών.
Θα ζητάτε να δηλώνουν ποιον έρχονται να δουν.
Φυσικά.
Χάρις Γουέιλον Γκριρ.
Θα ξέρετε τον φονιά του Τράιμπορο.
Μεταξύ 1986 και 1992,
ο Χ.Γ. Γκριρ έπνιξε 16 γυναίκες στο Μπρονξ, το Κουίνς και το Μανχάταν.
Σαν το θύμα.
Βάσει της μεθόδου του Γκριρ,
θα ήταν στην κορυφή της λίστας υπόπτων, αν δεν ήταν ήδη έγκλειστος εδώ.
Τους συγγενείς δεν τους διαλέγεις.
Τι εννοείτε;
Το θύμα σας, η Έλεν Τζέικομπς...
Είναι η κόρη του.
Φτωχή μου Μέγκαν.
Μέγκαν;
Αυτό το όνομα τής δώσαμε. Εκείνη το άλλαξε.
Αφότου γίνατε διάσημος για 16 φόνους;
Είχα να τη δω από...
το 1993.
Της έγραψα κάποιες φορές, αλλά δεν μου απάντησε.
Πριν από λίγες μέρες έμαθα ότι θα ερχόταν.
Μετρούσα τις μέρες.
Παράξενο δεν είναι;
Το ότι έπεσε θύμα της μεθόδου σας, μόλις λίγες μέρες πριν σας επισκεφτεί.
Πιστεύετε πως είχα σχέση;
Είμαι φυλακισμένος.
Δεν τηλεφωνώ σε κανέναν.
Δεν γράφω σε κανέναν.
Όλα καταγράφονται, μπορείτε να ελέγξετε.
Αλλά σωστά το σκεφτήκατε.
Θα μπορούσα να ήμουν εγώ...
αυτός που της έβαλε τη σακούλα.
Τι εννοείτε;
Το γράφει η Βίβλος.
"Αμαρτίαι γονέων παιδεύουσι τέκνα".
Εγώ φταίω γι' αυτό.
Έτσι θα ένιωθαν οι οικογένειες των θυμάτων σας.
Εγώ πληρώνω τις αμαρτίες μου κάθε μέρα σ' αυτήν τη ζωή
και φοβάμαι αυτό που θα έρθει στην επόμενη.
Αυτό είναι δικαιοσύνη.
Ο θάνατος των παιδιών μου...
δεν είναι.
Έχετε κι άλλο παιδί;
Τον Νόλαν, τον γιο μου.
Άλλαξε το όνομά του τότε, όπως κι εκείνη, σε Κρεγκ Κρίσμοντ.
Βρείτε τον.
Πείτε του πως λυπάμαι.
Σας παρακαλώ.
Δεν το πιστεύω ότι ανησύχησε.
Ίσως πρέπει να συγκινηθώ.
Αν έχει σημασία, που μάλλον δεν έχει πολλή,
ο πατέρας σας φαίνεται να άλλαξε.
Παίρνει φάρμακα και είναι μετανιωμένος.
Κρίμα που δεν βρήκε τον Θεό και τα φάρμακα 30 χρόνια πριν.
Δεκαέξι άτομα θα ζούσαν ακόμα.
Ο θάνατος της Έλεν ήταν ένα φρικτό νέο.
Αγνοούσαμε τη σχέση με τον πατέρα του.
Λόγω της μεθόδου του, η σύνδεση θα ήταν προφανής.
Όταν πήρε ο Έρνι να μας το πει, ήταν σύντομος.
Μήπως προσπαθούσε να κρύψει τη σύνδεση;
Όχι.
Δεν ήξερε για τον πατέρα μας.
Το ότι κάποιος έπνιξε την Έλεν δεν σήμαινε τίποτα γι' αυτόν.
Άρα, δεν του είπε ότι ήταν κόρη ενός δολοφόνου.
Είναι ένα μυστικό που μάθαμε να κρατάμε καλά.
Όταν συνελήφθη ο Γκριρ, υπήρξε κάποια αντίδραση;
Η μαμά τα τράβηξε όλα.
Δεν καταλάβαιναν πώς γινόταν να μην ήξερε.
Όταν λάβαμε απειλές στο σπίτι,
μετακομίσαμε, αλλάξαμε ονόματα.
Γύρισα μόλις πριν από 2 χρόνια.
- Πιστεύετε πως κινδυνεύουμε εδώ; - Δεν ξέρουμε.
Ο διοικητής προσπαθεί να βάλει περιπολίες εδώ και στις δουλειές σας.
Είδατε κανέναν να παραμονεύει; Σας έπαιρναν τηλέφωνο και το έκλειναν;
Όχι, τίποτα τέτοιο. Εσένα;
Θα ήταν κάποιος που σχετιζόταν με κάποιο από τα θύματα.
Σωστά; Κάποιος συγγενής.
Κάποιος που κατάλαβε ποια ήταν.
Φαίνεται πως ο δράστης γνώριζε τη σχέση της με τον πατέρα σας.
Δεν μπορούμε να ξέρουμε αν αυτό το άτομο σχετίζεται με κάποιο θύμα.
Ξέρατε ότι ήταν έγκυος;
Το μάθαμε χθες από τον Έρνι.
Γνωρίζατε πως δεν ήταν ο πατέρας;
Ξέραμε για την κατάστασή του.
Θέλουμε να ανακρίνουμε τον άλλο άντρα, αλλά παραμένει ακόμα άγνωστος.
Ξέρατε για τον δεσμό;
Όχι.
Τι είναι;
Πριν από έναν μήνα περίπου.
Ήμασταν στην πόλη για δουλειά
και είδαμε την Έλεν να μπαίνει σε εστιατόριο με κάποιον.
Αναρωτηθήκαμε αν έτρεχε κάτι, αλλά είπαμε πως δεν μας αφορά.
Τον θυμάστε;
Τον είδαμε μόνο από πίσω. Ψηλός, μελαχρινός.
Το μαγαζί το λένε Λα Πορτ Μπλανς.
Ίσως κάποιος εκεί τον θυμηθεί.
Στην έρευνα υπήρξαν δύο αποκλίσεις από την ενδεδειγμένη πρακτική. Ποιες;
Να θυμίσω ότι ο χρόνος πιέζει;
Η Γουάτσον θα γυρίσει σύντομα από το Λα Πορτ Μπλανς με τα πλάνα.
Η υπόθεση Τζέικομπς, σωστά;
- Δεν μου ζήτησες βοήθεια. - Είναι θέμα χρόνου.
Προς το παρόν, συμφωνήσαμε ότι προέχει η μελέτη σου.
Λοιπόν, τα δύο λάθη, ποια ήταν;
Έψαξες τις τσέπες πριν τις ψηλαφίσεις.
Δεν ψάχνεις τσέπες, χωρίς υποψία για όπλο.
Και τι άλλο;
Το τεστ δεν έχει ψαχούλεμα κούκλας.
Θέλεις σοβαρά να περάσεις τις εξετάσεις;
Φυσικά το θέλω.
Δεν θες να γίνεις αρχιφύλακας.
Γι' αυτό πήγα στην Τζόαν κι όχι σε σένα.
Αν δεν θέλεις προαγωγή, γιατί δίνεις εξετάσεις;
Αφήνεις τίποτα να πέσει κάτω;.
Δεν είναι το δυνατό μου σημείο.
Θα σου πω την αλήθεια, όχι ότι σε αφορά, βέβαια.
- Χρειάζομαι τα λεφτά. - Γιατί;
Η μαμά μου απολύθηκε.
Δύο χρόνια ήθελε για σύνταξη και την έδιωξαν.
Περικοπές.
Θα ζει απ' αυτά που έχει μέχρι τη σύνταξη. Ίσως χρειαστεί λίγη βοήθεια στην πορεία.
Μαζί με την προαγωγή θα έρθει και η αύξηση.
- Αυτό είναι. - Γιατί δεν είπες κάτι;
Αν δεν θέλεις, μην αφήσεις τη θέση σου.
Θα σου δανείσω εγώ.
Το εκτιμώ, μα δεν θέλω φιλανθρωπίες.
- Όχι, δανεικά είπα. - Λυπάμαι.
Δεν θα πάρω λεφτά από φίλο.
Πέρασε η ώρα, πρέπει να φύγω.
Σίγουρα δεν μπορώ να βοηθήσω;
Με βοηθάς, το ξέχασες; Και οι δύο με βοηθάτε.
Πάντως, φαίνεται να την ελκύει ο κύριος.
Φαίνεται από μπροστά;
Όταν σηκώνεται, μα έρχεται ο σερβιτόρος.
Γενικά, έχει συνεχώς πλάτη στην κάμερα.
Πώς πήγε με τον Μάρκους;
Χάλια.
Δεν τον νοιάζει τόσο η προαγωγή, όσο η αύξηση του μισθού του.
Απλώς θέλει αύξηση;
Αμφιβάλλω ότι θέλει να το παίξει αρχηγός σε ένα τσούρμο αστυφύλακες,
αλλά η μητέρα του απολύθηκε και θέλει να τη βοηθήσει.
Δεν μου το είπε.
Είναι περήφανος άνθρωπος. Του πρόσφερα δανεικά, αλλά δεν δέχτηκε.
- Θα συνεχίσουμε να τον βοηθάμε; - Ναι.
Αν κι ομολογώ ότι έχασα τον ενθουσιασμό μου.
Τι είναι αυτό;
ΛΑ ΠΟΡΤ ΜΠΛΑΝΣ
Ξαναγίνεται στο επιδόρπιο. Πλησιάζουν δύο κοπέλες.
Η μία φωτογραφίζει την άλλη.
Ίσως αυτός είναι κάποιος διάσημος.
Το μέιλ του είναι "Κλειδοκράτορας".
Διάσημος κλειδαράς.
Όχι, αν όμως είναι αυτός που νομίζω ότι είναι...
όντως ανοίγει πόρτες.
Ξέρω αυτήν την πόζα, την έχουμε ξαναδεί.
ΠΩΛΕΙΤΑΙ ΚΑΛΕΣΤΕ ΤΩΡΑ!
Ο μεσίτης των Τζέικομπς.
Την πήγα για φαγητό.
Να σας πω κάτι; Την πήγα και για δείπνο.
Την έβγαλα έξω όσο έβγαλα και τον Έρνι.
Αποκτά ενδιαφέρον.
Τα γεύματα είναι μέρος της δουλειάς.
Πρέπει να τραπεζώνω κόσμο.
Έτσι τους έπεισα να το πουλήσουν.
Δεν σας το ζήτησαν;
Η γειτονιά τους ανεβαίνει. Θα ανέβει κι άλλο.
Έχω πελάτες που ψάχνουν εκεί, γι' αυτό το ερεύνησα.
Υπέγραψα τρία νέα συμβόλαια.
Είδαμε πλάνα με εσάς και την Έλεν στο Λα Πορτ Μπλανς.
Δείχνατε να μη μιλάτε μόνο για κατόψεις και τετραγωνικά μέτρα.
Εντάξει.
Μου άρεσε.
Ήταν πολύ θερμή. Ήταν γλυκιά.
Κοιτάξτε...
Νιώθω απαίσια για ό,τι συνέβη, αλλά είμαι παντρεμένος.
Εγώ και η Έλεν ποτέ...
Απλώς φλερτάραμε λίγο, αυτό είναι όλο.
Λέτε ψέματα.
Πείτε μας πού ήσασταν τη Δευτέρα το βράδυ.
Σπίτι με τη γυναίκα μου.
Δεν δέχομαι άλλοθι από κάποιον με αυτό το κούρεμα.
Είναι η μητέρα μου.
Πού στον διάολο το πάτε; Γιατί να της έκανα κακό;
Γιατί η εγκυμοσύνη της θα σας διέλυε.
Ήταν έγκυος;
Ο άντρας της είναι στείρος, άρα μαντέψτε τι θα έδειχνε το τεστ.
Εντάξει.
Παραδέχομαι πως υπήρχε κάτι παραπάνω.
Εμείς...
Ναι, βρεθήκαμε μερικές φορές. Το ότι είπα ψέματα δεν σημαίνει ότι...
Το είπα επειδή αγαπώ τη σύζυγό μου.
Σκοτώσατε την Έλεν γι' αυτό;
Ξέρετε κάτι; Τελειώσαμε.
Δεν απαντώ χωρίς δικηγόρο.
Σοφή επιλογή, κύριε Κλιφτ.
Θα τα ξαναπούμε σύντομα.
Ο Κλιφτ στο κέντρο;
Μόνος του μπήκε στο κέντρο, όταν δεν έβαλε προφυλακτικό.
Δεν συμφωνείς;
Φάνηκε έκπληκτος, όταν άκουσε για την εγκυμοσύνη.
Ίσως ανησύχησε ότι θα το φανέρωνε.
Ίσως νόμιζε ότι ένας ομιλούμενος σκύλος τού είπε να το κάνει.
Δεν ήταν τρελός.
Με εικόνα της μητέρας του στο γραφείο, είναι ικανός για τα πάντα.
Ο Γκριρ έπνιγε με πλαστικές σακούλες.
Κάποιος έκανε το ίδιο στην κόρη του.
Πρέπει να επικεντρωθούμε στις οικογένειες των θυμάτων.
- Με ακούς; - Ναι.
- Και νομίζω πως έχεις δίκιο. - Δεν το ακούω συχνά.
Επίσης...
έχω κι εγώ δίκιο.
"Κλιφτ", ήξερα ότι το είχα ξανακούσει.
Κοίτα.
Ο ΦΟΝΙΑΣ ΤΟΥ ΤΡΑΪΜΠΟΡΟ
Είναι η ίδια που είχε ο Κλιφτ στο γραφείο του.
Η μητέρα του, το τρίτο θύμα του δολοφόνου, πέθανε το 1988.
Ο Κλιφτ προσέγγισε τους Τζέικομπς για να πουλήσουν το σπίτι, όχι το ανάποδο.
- Θα ήξερε ότι η Έλεν ήταν κόρη του Γκριρ. - Κλασικό ρομαντικό μοτίβο.
Αγόρι σκοτώνει κορίτσι, ο γιος της κυνηγά την κόρη του.
- Με άκρως αγνές προθέσεις. - Άκρως δολοφονικές, ίσως.
Ελπίζω να βρήκε δικηγόρο,
γιατί θέλω πολύ να του ξαναμιλήσω.
ΠΩΛΟΥΝΤΑΙ ΑΚΙΝΗΤΑ
Το πρόσωπο του τύπου είναι παντού. Πουλάει πολλά σπίτια.
Έχει πολλά κίνητρα.
Ανεπιθύμητη εγκυμοσύνη, παράνομη σχέση, εκδίκηση για τη μητέρα του.
Αν βρούμε κάτι με το ένταλμα,
θα είναι τα τελευταία κλειδιά που θα κρατήσει.
Χαίρετε.
Λέγομαι Γκρέγκσον. Από δω ο επιθεωρητής Μπελ.
- Ήρθαμε... - Ξέρω.
Σας περίμενα.
- Αλήθεια; - Ναι.
Θέλω να βοηθήσω.
Ήρθατε γιατί ψάχνετε για στοιχεία, σωστά;
- Πήγατε στο νοσοκομείο; - Στο νοσοκομείο;
Εκεί όπου πήγαν τον Γουόρεν.
Του επιτέθηκαν χθες βράδυ έξω από ένα από τα σπίτια μας.
Τον χτύπησαν με ρόπαλο.
Γι' αυτό δεν ήρθατε;
Είστε τυχερός.
Αλήθεια;
Παραλίγο να μου ανοίξουν το κεφάλι.
Κάταγμα βάσης κρανίου. Συνήθως πεθαίνεις από αιμορραγία.
Θα γίνετε καλά.
Ίσως τώρα να είστε επιτέλους έτοιμος να πείτε την αλήθεια.
Σας είπα, δεν σκότωσα την Έλεν.
Την παρακολουθούσατε, χωθήκατε στη ζωή της.
Ξέρουμε για τη μητέρα σας.
Ξέρουμε ότι τη σκότωσε ο Γκριρ.
Γι' αυτό τη σκοτώσατε, σωστά;
Θέλατε να νιώσει αυτά που νιώσατε με τη μαμά σας.
Όχι.
Κύριε Κλιφτ.
Το μόνο που ήθελα...
ήταν να του μιλήσω.
Να τον κοιτάξω και να του πω τι μας έκανε.
Ρωτήστε στη φυλακή, ζήτησα να του μιλήσω πολλές φορές.
Εσείς ήσασταν ο άγνωστος που θα έφερνε, όταν θα τον έβλεπε.
Έχετε δίκιο, έψαξα να τη βρω. Ήθελα να τη γνωρίσω...
πριν της πω ποιος είμαι.
Κι όταν της το είπα, με κατάλαβε.
Η σχέση...
απλώς συνέβη, δεν ήταν σχεδιασμένη.
Η εγκυμοσύνη ήταν εξίσου απρόσμενη.
Ίσως απείλησε να το πει στη σύζυγο.
Δεν μου είπε κουβέντα, το ορκίζομαι.
Πριν το πείτε, δεν ήξερα για το παιδί.
Κοιτάξτε.
Αυτό που μου συνέβη χθες δεν μπορεί να είναι σύμπτωση.
Η Έλεν δολοφονήθηκε πριν από 3 μέρες και...
χθες πήγαν να σκοτώσουν εμένα;
Λέτε ότι ήταν ο Έρνι.
Έμαθε για εμάς, τη σκότωσε, παραλίγο κι εμένα.
Είπατε ότι δεν είδατε το πρόσωπο του επιτιθέμενου.
Όχι. Μα ποιος άλλος θα μπορούσε να ήταν;
Ελάτε λίγο έξω.
Η πιθανότητα ο Τζέικομπς να επιτέθηκε στον Κλιφτ δεν είναι μικρή.
Βλέπετε το σχήμα του τραύματος;
Υποδηλώνει ότι δεν χτυπήθηκε με ρόπαλο,
αλλά με σωλήνα σκαλωσιάς.
Είδα πολλές στο σπίτι του κυρίου Τζέικομπς.
Ας πούμε ότι το έκανε ο Έρνι. Δεν σημαίνει ότι σκότωσε την Έλεν.
Όχι, αλλά αξίζει τον κόπο να τον επισκεφθεί ο Μάρκους.
Κατανοείς τα δικαιώματά σου;
Ναι, αλλά κάνετε λάθος.
Μάλλον μιλάς για σένα. Βλέπεις αυτό το αίμα;
Σου ξέφυγε λίγο.
Καλή ιδέα να το ξαναβάλεις εδώ, αφού ξυλοκόπησες τον Κλιφτ,
μα ήθελε καλό καθάρισμα.
Το χείλος άφησε χαρακτηριστικό σημάδι.
- Σαν να υπέγραψες το έργο σου. - Νοίκιασα τον εξοπλισμό.
Αν αυτό είναι αίμα, τότε προέρχεται από αλλού.
Μάρτυρας είδε το φορτηγό σου να φεύγει από το μέρος.
Έχεις ακουστά το DNA, έτσι;
Το αίμα δεν θα ταιριάζει με του Γουόρεν;
Δες το θετικά. Αν δεν είχες σταματήσει,
θα ανησυχούσες για δύο φόνους.
Άκου. Δεν σκότωσα τη γυναίκα μου. Αυτός το έκανε.
Δεν φταίω που τον θέλω νεκρό.
Θα σε πίστευα αν πριν από δύο μέρες δεν έλεγες στους συναδέλφους μου
ότι δεν ήξερες πως η γυναίκα σου σε απατά.
Τώρα ξέρεις ποιον να χτυπήσεις;
Δεν το ήξερα πριν μου πουν ότι ήταν έγκυος.
Μετά σκέφτηκα με ποιον περνούσε τις ώρες της.
Δεν ήταν δύσκολο.
Όπως και να 'χει...
η επίθεση μάς βοηθά να βγάλουμε ένταλμα για να ψάξουμε το σπίτι.
Αν άφησες κάποιο στοιχείο, θα το βρούμε.
Ο φίλος σου, ο Έρνι, προσήχθη και κρατείται.
Δεν μιλά χωρίς δικηγόρο. Η ακρόαση είναι αύριο.
Θα υπάρχουν νέες κατηγορίες;
Δεν έδειξε ποιος είναι;
Ήξερε ότι η σύζυγός του είχε δεσμό. Ο συνεργάτης σου είναι στο σπίτι τους;
Με το Εγκληματολογικό. Θα δουλεύει απόψε. Θα σε πάρει αν βρει κάτι.
Στο μεταξύ, ήθελε να βεβαιωθεί ότι μελετάς.
Είμαι στους κανονισμούς ένδυσης.
Το ήξερες ότι από 2 Νοεμβρίου μέχρι 30 Απριλίου,
είναι ευθύνη του διοικητή της μονάδας
να εγκρίνει την ένδυση με κοντομάνικα,
αν η θερμοκρασία αναμένεται να ξεπεράσει τους 21 βαθμούς Κελσίου;
Δεν το ήξερα αυτό.
Το έμαθες. Είναι φοβερό.
Είναι για σένα.
Τι είναι;
Είναι μελέτη που ετοιμάσαμε με τον Σέρλοκ.
Πρέπει να αναφέρεις κάθε απαραίτητο διαδικαστικό βήμα
για τον εντοπισμό ενός απρόθυμου μάρτυρα του φακέλου.
Τα πιο πολλά δεν θα είναι στην εξέταση.
Δεν βασιζόμαστε στην εξέταση.
Δεν ξέρω αν έχω χρόνο γι' αυτό.
- Γράφω σε δύο μέρες. - Μας εμπιστεύεσαι;
Εμπιστεύομαι εσένα.
Τότε, πίστεψέ με. Αυτό θα χρειαστείς μόνο.
Θεέ μου, όχι.
Σταμάτα! Όχι!
Θεέ μου, όχι.
Σταμάτα! Όχι!
Θεέ μου, όχι.
Σταμάτα! Όχι!
Πότε γύρισες;
Πριν από λίγο.
Αυτό ήταν της Έλεν;
Αυτή είναι.
Μόνο που τότε τη λέγανε Μέγκαν.
Θεέ μου, όχι.
Γιατί το ακούς;
Μάλλον ξέρω ποιος σκότωσε την Έλεν.
Προς έκπληξή μου, δεν ήταν ούτε ο άντρας ούτε ο εραστής της.
Αλλά ήταν κάποιος που εμπιστευόταν πολύ.
Ποιος;
Ξέρουμε από μικροί ότι "όχι" θα πει "όχι".
Μα όταν η Έλεν το λέει την πρώτη φορά, εννοεί κάτι άλλο.
Θεέ μου, όχι. Σταμάτα! Όχι!
Είναι η Έλεν κι ο αδερφός της, ο Κρεγκ Κρίσμοντ, σε πιο αθώες εποχές.
Πριν αλλάξουν τα ονόματά τους.
Ήταν η Μέγκαν.
Ήταν ο Νόλαν.
Υπάρχει σημείωση.
"Εγώ κι ο Νο, Χριστούγεννα του '91".
"No". Το παρατσούκλι της για τον Νόλαν.
Θεέ μου, Νο. Σταμάτα. Όχι!
Δεν λέει "όχι".
Τον είδε πίσω. Έλεγε το όνομά του.
Καθαρίζετε ενυδρείο;
Βασικά, το Τμήμα δεν έχει ενυδρείο. Τα πήραμε το πρωί.
Πήγαμε στο ίδιο μαγαζί που πήρατε τα κόι σας.
Τα κόι και τα χρυσόψαρα είναι κοντινά ξαδέρφια.
Ο υπάλληλος στο μαγαζί έβαλε μερικές σταγόνες αντιχλώριο.
Αλλιώς, η χλωρίνη από τη βρύση θα έκαιγε τα βράγχιά τους.
Κάνει καλό στο αναπνευστικό τους.
Δεν ισχύει το ίδιο για εμάς.
Νόμιζα πως θα μιλούσαμε για τον Έρνι.
Σας εκπλήσσει το ότι ο ιατροδικαστής βρήκε ίχνη
θειοθειικού νατρίου στους πνεύμονες της Έλεν;
Προήλθε από τη σακούλα με την οποία την πνίξατε.
Το εισέπνευσε στο τέλος.
Νομίζατε ότι ο Έρνι σκότωσε την Έλεν.
Μετά το κάθαρμα με το οποίο είχε δεσμό. Τώρα εγώ;
Τώρα εσείς.
Ξέρουμε ότι το κάνατε.
Δεν ξέρουμε γιατί.
Οπότε είπαμε μήπως θέλατε τώρα...
να μας διαφωτίσετε.
Κάποιος χρησιμοποίησε μια σακούλα σαν κι αυτή για να τη σκοτώσει.
Το μαγαζί πουλάει εκατοντάδες ψάρια, ίσως και χιλιάδες.
Σωστά. Πολλοί αγοράζουν από εκεί.
Αλλά μόνο ένας είχε κλειδί για το αμάξι της.
Θεέ μου, Νο. Σταμάτα! Όχι!
Πριν πεθάνει, άφησε μήνυμα στον τηλεφωνητή,
αλλά φυσικά το ξέρετε, γιατί ήσασταν εκεί.
Ξέρουμε ότι ο φονιάς την περίμενε στο πίσω κάθισμα.
Καμία ένδειξη παραβίασης. Αλλά είναι λογικό.
Γιατί ανοίξατε με το κλειδί σας.
Θεέ μου, Νο. Σταμάτα! Όχι!
Το σταματάτε αυτό;
Δεν μπορείτε να ακούτε το όνομά σας;
Θεέ μου, Νο.
Σε είδε, Κρεγκ. Ή μπορώ να σε λέω "No";
Σε είδε, No.
- Θεέ μου, Νο. Σταμάτα! Όχι! - Το κλείνετε; Εγώ...
Φαντάζεσαι να το ακούς ξανά και ξανά στο δικαστήριο;
Την αδερφή σου να σε εκλιπαρεί να μην τη σκοτώσεις.
Άλλαξες το όνομά σου, μα δεν άλλαξες το ποιος είσαι.
Είσαι ο Νόλαν Γκριρ. Φτυστός ο πατέρας σου.
Δεν του μοιάζω σε τίποτα!
Αυτός σκότωνε αγνώστους. Εσύ σκότωσες την αδερφή σου.
- Σταμάτα! - Σ' το ζητούσε αδιάκοπα.
Σου είπε "Σταμάτα", αλλά δεν το έκανες!
Είχαμε συμφωνία.
Ήταν ένα τέρας.
Και ήταν κομμάτι μας.
Ήμασταν κομμάτι του.
Αυτό δεν άλλαζε, αλλά θα φροντίζαμε να τελειώσει με τη γενιά μας.
Έχετε δύο παιδιά.
Όχι, δεν έχω. Η Τζένιφερ κι εγώ υιοθετήσαμε.
Έκανα αγγειεκτομή πριν από 20 χρόνια.
Η Μέγκαν…
Η Έλεν έδεσε τις σάλπιγγές της.
Πριν από έναν μήνα μού είπε τι συνέβη. Ήταν έγκυος και σκόπευε...
Σκόπευε να το κρατήσει.
Και τη σκότωσες;
Είχαμε συμφωνία.
Έκλεισε κάποια υπόθεση;
Για την ακρίβεια, εσύ την έκλεισες.
Αυτός είναι ο Ρόλο Μπαστέιν από τη μελέτη που σου δώσαμε.
Ήταν εκεί που είπες. Στο Μπόουλινγκ Σίλβερ Μπελς.
Αφορούσε αγνοούμενο μάρτυρα, τον Ντίντιερ ΜακΝτίαζ.
- Ήταν ψεύτικος. - Σε παραπλανήσαμε.
Ο ΜακΝτίαζ είναι ο Ρόλο Μπαστέιν.
Όχι ένας απείθαρχος μάρτυρας, αλλά φυγόδικος.
Και οι πληροφορίες που μου έδωσε η Τζόαν;
Αλλάξαμε τα ονόματα. Τα υπόλοιπα ήταν ακριβή.
Σε εμπιστευόμαστε τόσο, που ούτε ελέγξαμε το πόρισμά σου.
Για σένα.
Επιταγή για 36.000 δολάρια;
Ο Μπαστέιν είναι επικηρυγμένος για 40.000.
Χολμς...
Ξέρω, δεν μπορείς να δεχτείς χρήματα, επειδή συνέλαβες έναν φυγά.
Όμως, η μητέρα σου μπορεί. Η επιταγή έχει το όνομά της.
Είπες ότι η επικήρυξη ήταν για 40. Γιατί παίρνει μόνο 36;
Βάσει των πεποιθήσεών σου για ελεημοσύνη, θα κρατήσω το 10 τοις εκατό ως εύρετρα.
Φεύγω. Έχω να βρω τη σωστή χλωρίνη για να βγει το αίμα από τη στολή μου.
Καμιά ιδέα;
Καλή τύχη.
Καλή τύχη και σε σένα. Αν θες ακόμα να γίνεις αρχιφύλακας.
Υποτιτλισμός: Μαρία Θωμά